 Regulament de acordare în anul 2010 a sporurilor pentru conditii periculoase sau vatamatoare, în conformitate cu prevederile Legii -cadru nr 330/2009 privind salarizarea unitara a personalului platit din fonduri publice Art 1 Prezentul regulament stabileste locurile de munca, marimea concreta a sporului pentru conditii periculoase sau vatamatoare, categoriile de personal, precum si conditiile de acordare a acestuia Art 2 (1) Locurile de munca, categoriile de personal, marimea concreta a sporului sunt prevazute în anexa, care face parte integranta din prezentul regulament (2) Sunt considerate locuri de munca în conditii normale acele locuri de munca, definite la art 5 lit k) din Legea securitatii si sanatatii în munca nr 319/2006, care îndeplinesc cerintele prevazute de aceasta lege precum si de legislatia subsecventa acesteia si la care, în urma efectuarii determinarilor sau, dupa caz, a expertizarilor de specialitate de catre organele abilitate în acest sens, nu sunt considerate conditii de munca periculoase sau vatamatoare (3) Existenta conditiilor vatamatoare, grele sau periculoase se va stabili potrivit prevederilor art 3 din Legea nr 31/1991 privind stabilirea duratei timpului de munca sub 8 ore pe zi pentru salariatii care lucreaza în conditii deosebite - vatamatoare, grele sau periculoase Art 3 Nominalizarea locurilor de munca în care personalul îsi desfasoara activitatea în conditii periculoase sau vatamatoare se face pe baza buletinelor de determinare sau, dupa caz, expertizare, prin act administrativ al primarului/presedintelui Comunei /Consiliului judetean Art 4 Sporul pentru conditii periculoase sau vatamatoare se acorda pe baza buletinelor de determinare sau, dupa caz, expertizare a locurilor de munca, emise de catre autoritatile abilitate în acest sens, potrivit legii, anexate Art 5 Beneficiaza de sporul prevazut la art 5 din Anexa nr I si art 9 alin (1) din Anexa nr III toate categoriile de personal care lucreaza la locurile de munca identificate ca urmare a determinarilor sau expertizarilor Art 6 Sporul pentru conditii periculoase sau vatamatoare, în cuantum de pâna la 15% din salariul de baza, se acorda proportional cu timpul cât personalul respectiv a lucrat în astfel de conditii, la locurile de munca prevazute în anexa la regulament Pentru anul 2010, potrivit prevederilor art 30 alin (5) lit b) din Legea - cadru nr 330/2009 si ale art 5 alin (1) lit b) din OUG nr 1/2010 privind unele masuri de reîncadrare în functii a unor categorii de personal din sectorul bugetar si stabilirea salariilor acestora, precum si alte masuri în domeniul bugetar, sporurile se acorda în aceleasi cuantumuri de la 31 decembrie 2009, numai personalului care a beneficiat de acestea, în masura în care personalul îsi desfasoara activitatea în aceleasi conditii, cu respectarea art 23 din Legea - cadru nr 330/2009 Potrivit prevederilor art 6 alin (3) din OUG nr 1/2010 cuantumul individual al salariilor, inclusiv sporuri, indemnizatii si alte drepturi salariale stabilite începând cu luna ianuarie 2010 în conformitate cu prevederile Legii - cadru nr 330/2009, nu va depasi nivelul acestuia stabilit pentru luna decembrie 2009, în masura în care personalul îsi desfasoara activitatea în aceleasi conditii Art 7 La stabilirea concreta a cotei de spor se va avea in vedere riscul de îmbolnavire Art 8 La acordarea sporului pentru conditii periculoase sau vatamatoare se vor avea în vedere urmatorii factori: a) gradul de expunere a lucratorilor la factorii de risc; b) actiunea concomitenta a mai multor factori de risc ; c) durata de expunere la actiunea factorilor de risc; d) existenta unor conditii de munca , care pot duce la uzura prematura a organismului Art 9 Sporul prevazut în prezentul regulament se plateste cu încadrarea în sumele prevazute pentru cheltuieli de personal din bugetul de venituri si cheltuieli aprobat, cu consultarea sindicatului semnatar al acordului/contractului colectiv de munca la nivelul institutiei Art 10 Autoritatile publice vor lua toate masurile necesare pentru asigurarea securitatii si sanatatii lucratorilor, pentru prevenirea riscurilor profesionale, precum si pentru asigurarea cadrului organizatoric si a mijloacelor necesare securitatii si sanatatii în munca, care sa conduca la normalizarea locurilor de munca cu conditii periculoase sau vatamatoare pentru toate categoriile de personal Art 11 Prevederile prezentului regulament se aplica de la data de 1 ianuarie 2010 PRIMAR/PRESEDINTE, 